Kui sellise maja nägemiseks tuleb veel kümme aastat rahulikult elada (kui just Bill Gates'i taoline mees ei ole), siis ühes asjas igatahes veendusin ma päris kindlasti--sellist oma väikeses majas metsa ääres elamist tuleb iga hinna eest ja igal juhul eelistada mistahes kujul linnas elamisele. Maal on ju vaikus, rahu, värske õhk, taimed, loomad, loomulik valgus, loomulik pimedus, palju ruumi jne. Maal saab panna tähele, kuidas paistab  päike, paistab kuu ja säravad kauguses kutsuvad tähed, puhub tuul, sajab vihma, sajab lund, lendavad pilved, vahelduvad öö ja päev, vahelduvad aastaajad jne. Linnas neid eriti tähele ei pane. Ainult maal saab olla tõeliselt iseenda peremees.